
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 282 

12 Απριλίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΛΙΚΝΟ - ΠΟΛΙΤΙΣΤΙΚΟ ΚΑΙ ΟΙΚΟΛΟ¬ 
ΓΙΚΟ ΠΑΡΚΟ - ΜΟΥΣΕΙΟ ΒΕΝΕΤΣΑΝΟΥ» και κύ¬ 


ρωσης του οργανισμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση εφάπαξ βοηθήματος του Ταμείου Πρόνοιας Δι¬ 
κηγόρων Αγρίνιου . 2 

Έγκριση Πράξεως ΔΣ/ΟΛΠ αριθμ. 106/27.2.1995 .. 3 
Τροποποίηση και έγκριση της αριθ. 68/13.2.1995 

πράξης ΔΣ/ΟΛΠ . 4 

Τροποποίηση της ΕΣ 29613/26.10.92 απόφασης Νο¬ 
μαρχίας Ιωαννίνων «περί συστόσεως Αναπτυξιακού 
Συνδέσμου ΤΑ ΜΑΣΤΟΡΟΧΩΡΙΑ ΚΟΝΙΤΣΑΣ .... 5 
Διενέργεια εκουσίου αναδασμού περιοχής αγρ/τος 

Αγιοπηγής ΚαρδΙτσης . 6 

Τροποποίηση της συστατικής πράξης του Νομικού 
Προσώπου «Σχολική Επιτροπή Δημοτικού Σχολείου 
και Νηπιαγωγείου» Κοινότητας Σησαμιάς Ν. Σερ¬ 
ρών . 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνμμία «ΛΙΚΝΟ - ΠΟΛΙΤΙΣΤΙΚΟ ΚΑΙ ΟΙΚΟΛΟΓΙΚΟ 
ΠΑΡΚΟ - ΜΟΥΣΕΙΟ ΒΕΝΕΤΣΑΝΟΥ- και κύρωσής του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 5957/17.5.1994 πράξη της συμβολαιογρά¬ 
φου Πειραιώς Μαρίας Κούτρα -Φλουρή, όπως τροποποιή¬ 
θηκε και διορθώθηκε με τις αριθ. 6008/11.10.1994 και 
6067/9.2.1995 πράξεις της ίδιας συμβολαιογράφου, με 
την οποία ο Θεόδωρος Παν. Βενετσάνος σύστησε κοινω¬ 
φελές Ιδρυμα με την επωνυμία «ΛΙΚΝΟ - ΠΟΛΙΤΙΣΤΙΚΟ 
ΚΑΙ ΟΙΚΟΛΟΓΙΚΟ ΠΑΡΚΟ - ΜΟΥΣΕΙΟ ΒΕΝΕΤΣΑΝΟΥ» 
και με προσωρινή έδρα τον Πειραιά και μόνιμη το Κατακάλι 
Κορινθίας. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 


Κώδικα και γ) 106 και 110 του Αστικού Κώδικα. 

3. Την από 13.2.1995 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

4. Την αριθ. 1026431 /268/006Α/2.3.1994 κοινή από¬ 
φαση του Πρωθυπουργού και του Υπουργού Οικονομικών 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 154/Β). 

5. Την αριθ. 8033/13.7.1994. απόφαση του Πρωθυ¬ 
πουργού και του Υπουργού ΓεωργΙας, με την οποία ανατέ¬ 
θηκαν αρμοδιότητες στον Υφυπουργό Γεωργίας (ΦΕΚ 
650/Β). 

Με πρόταση των Υπουργών Πολιτισμού, Περιβάλλο¬ 
ντος, Χωροταξίας και Δημοσίων Έργων και των Υφυπουρ¬ 
γών Οικονομικών και Γ εωργΙας αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμίο «ΛΙΚΝΟ - ΠΟΛΙΤΙΣΤΙΚΟ ΚΑΙ ΟΙΚΟΛΟ¬ 
ΓΙΚΟ ΠΑΡΚΟ - ΜΟΥΣΕΙΟ ΒΕΝΕΤΣΑΝΟΥ», η οποία έγινε 
από τον Θεόδωρο Παν. Βενετσάνο με την αριθ. 5957/ 
17.5.1994 πράξη της Συμβολαιογράφου Πειραιά Μαρίας 
Κούτρα - Φλουρή, όπως τροποποιήθηκε και διορθώθηκε 
με τις αριθ. 6008/11.10.1994 και 6076/Θ.2.1Θ95 πρά¬ 
ξεις της Ιδιας Συμβολαιογράφου. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεΐα και τον έλεγχο των 
Υπουργών Οικονομικών, Πολιτισμού, Περιβάλλοντος, Χω¬ 
ροταξίας και Δημοσίων Έργο» και Γεωργίας και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/39 και το» δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Κυρώνουμε τον Οργανισμό διοίκησης και διαχείρισης 
του ιδρύματος τούτου, που αποτελείται απά δέκα τέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΛΙΚΝΟ - ΠΟΛΙΤΙΣΤΙΚΟ ΚΑΙ ΟΙΚΟΛΟ¬ 
ΓΙΚΟ ΠΑΡΚΟ - ΜΟΥΣΕΙΟ ΒΕΝΕΤΣΑΝΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΛΙΚΝΟ - 
ΠΟΛΙΤΙΣΤΙΚΟ ΚΑΙ ΟΙΚΟΛΟΓΙΚΟ ΠΑΡΚΟ - ΜΟΥΣΕΙΟ ΒΕ- 

ΝΕΤΙΑΝΟΥ» που συστήθηκε από τον Θεόδωρο Βενε- 
τοάνο του Παναγιώτη, με την αριθ. 5957/17.5.1994, 
πράξη της Συμβολαιογράφου Πειραιά Μαρίας Κούτρα - 
Φλουρή, όπως τροποποιήθηκε και διορθώθηκε με τις 
αριθ. 6008/11.10.1994 και 6076/9.2.1995 πράξεις της 
ίδιας Συμβολαιογράφου, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του ΑΝ. 
2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου αυτού. 

2. Προσωρινή έδρα του ιδρύματος, μέχρι να αρχίσει η 
λειτουργία του Μουσείου είναι ο Πειραιάς και μόνιμη το 
Κατακάλι Κορινθίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσια, την επωνυμία του 
ιδρύματος και στο κέντρο της φέρει απεικόνιση ακάνθου 
κορινθιακού κυονόκρανου. Για τις σχέσιες του Ιδρύματος 
με την αλλοδαπή η επωνυμία του στη σφραγίδα μεταφρά¬ 
ζεται στην Αγγλική γλώσσα «ϋΚΝΟ - ΟΥίΤΥΒΑί. ΑΝϋ ΕΟ 
(Χ06Ι0ΑΙ. ΡΑΠΚ - νΕΝΕΤ3ΑΝ05 ΜΙΙΒΕΙΙΜ». 

Άρθρο 2 

Περιουσία - Πόροι 

1. Περιουσία του ίδρύματος αποτελείται: 

α) Από συλλογή διακοσίων δέκα τριών {213) έργων σύγ¬ 
χρονης τέχνης, τα οποία δεν δύνανται να εκποιηθούν. 

β) Από κτηματομερίδιο πεντακοσίων τριάντα χιλιάδων 
(530.000) τ.μ. που βρίσκεται στην περιοχή Κατακαλίου 
Κορινθίας, το οποίο δεν δύναται να εκποιηθεί. 

γ) Από χρηματικό ποσό διακοσίων χιλιάδων (200.000) 
δολλαρίων Η.Π.Α. σε κατάθεση εξωτερικού, το οποίο θα 
διατεθεί αποκλειστικά για την εξυπηρέτηση αναγκών του 
Ιδρύματος από την ΛΙΚΝΟ Α.Ε. και ποσό δέκα χιλιάδων 
(10.000) δολλαρίων Η.Π.Α. το οποίο θα διατεθεί από τον 
ιδρυτή και το οποίο επίσης θα χρησιμοποιηθεί για την εξυ¬ 
πηρέτηση των αναγκών του ιδρύματος. 

δ) Από χρηματικό ποσό το οποίο έχει εγκριθεί ως επιδό¬ 
τηση της «ΛΙΚΝΟ ΠΟΛΙΤΙΣΤΙΚΗ ΕΤΑΙΡΕΙΑ- από τη Γενική 
Γραμματεία Περιφέρειας Πελοποννήσου την 4η Οκτω¬ 
βρίου 1994 και από όλες τις τυχόν μελλοντικές επιδοτή¬ 
σεις και δωρεές που θα γίνουν υπέρ της Εταιρείας αυτής 
μέχρι την κύρωση του παρόντος οργανισμού. 

2. Πόροι του ιδρύματος είναι: 

α) Τα εισοδήματα από την εκμετάλλευση των πάσης φύ- 
σεως περιουσιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς εσωτερικού και εξωτερι¬ 
κού. 

γ) Οι χρηματικές παροχές ή επιδοτήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

δ) Τα έσοδα από τις πωλήσεις αντιγράφων καλλιτεχνι¬ 
κών έργων, ομοισμάτων, από εισιτήρια εισόδου, καλλιτε¬ 
χνικές εκδηλώσεις, πωλήσεις καταλόγων, φωτογραφιών, 
δελταρίων, αντιγράφων, πινάκων, εκμαγείων, λοιπών αντι¬ 
κειμένων προερχομένων από τις δραστηριότητες του 
Ιδρύματος κ.λπ. 

ε) Τα έσοδα από την εκμετάλλευση των ξενώνων, των 
εστιατορίων, των κυλικείων, από κάθε είδους εκδηλώσεις 
και από την ενοικίαση, υπεκμίσθωοη, παραχώρηση ή εκ¬ 
ποίηση περιουσιακών στοιχείων του Ιδρύματος. Οι άνθρω¬ 
ποι των γραμμάτων, των τεχνών και των επιστημών θα δια¬ 


μένουν στους ξενώνες με ξενώνες με μειωμένο τίμημα το 
οποίο θα καθορίζεται με απόφαση του Διοικητικού Συμ¬ 
βουλίου. 

στ) Ποσό τριάντα χιλιάδων (30.000) δολλαρίων Η.Π.Α., 
το οποίο θα χορηγεί η ΛΙΚΝΟ Α.Ε. κάθε χρόνο από την 
έναρξη της λειτουργίας του Μουσείου και το οποίο θα δια¬ 
τίθεται αποκλειστικά για την κάλυψη των λειτουργικών δα¬ 
πανών του Ιδρύματος. 

Αρθρο 3 
Σκοπός 

1. Σκοπός του Ιδρϋματο είναι η ανάπτυξη και βελτίωση 
του πολιτιστικού επιπέδου και της οικολογικής συνείδη¬ 
σης της Ελλάδος και των χωρών της Ευρωπαϊκής Ένωσης. 

2. Ο σκοπός του Ιδρύματος θα επιτευχθεί με: 

α) Τη δημιουργία ΔΙΕΘΝΟΥΣ ΚΕΝΤΡΟΥ ΤΕΧΝΩΝ 
(Μουσείο - Πινακοθήκη - Υπαίθριο θέατρο) με στόχο την 
προαγωγή και διάδοση των τεχνών. Το Μουσείο θα απο- 
καλείται «ΜΟΥΣΕΙΟ ΒΕΝΕΤΣΑΝΟΥ». 

β) Τη δημιουργία οικολογικού πάρκου με στόχο την ανά¬ 
δειξη και προστασία του φυσικού περιβάλλοντος. 

γ) Τη δημιουργία Διεθνούς Κέντρου Διαμονής και Φιλο¬ 
ξενίας (ξενώνες) ανθρώπων των γραμμάτων και των τε¬ 
χνών. 

δ) Την καλλιέργεια των τεχνών και τη διάδοσή τους στο 
ευρύ κοινό. 

ε) Την αγορά πινάκων, γλυπτών και εν γένει τεχνουργη¬ 
μάτων για εμπλουτισμό του Μουσείου - Πινακοθήκης. 

στ) Τη συμμετοχή σε δημοπρασίες του εσωτερικού και 
του εξωτερικού προς απόκτηση Ελληνικών έργων τέχνης. 

ζ) Την ανάληψη πρωτοβουλιών για εκδηλώσεις και δρα¬ 
στηριότητες που θα αποσκοπούν στην ενημέρωση και 
ευαισθητοποίηση του κοινού σε θέματα προστασίας του 
περιβάλλοντος και ανάδειξη της φυσικής και πολιτιστικής 
κληρονομιάς. 

η) Την οργάνωση εκδηλώσεων και δραστηριοτήτων 
προς ενθάρυνση των νέων για μελέτη και αγωγή των Τε¬ 
χνών και της προστασίας του περιβάλλοντος. 

θ) Την απονομή χρηματικών βραβείων για τις Τέχνες και 
την προστασία του περιβάλλοντος σε πολίτες της Ευρω¬ 
παϊκής Ένωσης. 

ι) Την ανάθεση συντάξεως μελετών για την προστασία 
του φυσικού περιβάλλοντος και την αναβάθμιση του επι¬ 
πέδου ζωής. 

ια) Την ανάληψη πρωτοβουλίας σε συνεννόηση με τις 
αρμόδιες Υπηρεσίες για, σύμφωνα με νόμιμες διαδικα¬ 
σίες, διάνοιξη δρόμων σε δασικές εκτάσεις, για πρόσβαση 
σε περίπτωση πυρκαγιάς καθώς και τη δυνατότητα επι- 
σκέψεως του κοινού ώστε να εξοικειωθούν και να ευαι¬ 
σθητοποιηθούν με το φυσικό περιβάλλον και 
ιβ) Αναδασώσεις κομμένων ή γυμνών εκτάσεων. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικά Συμ¬ 
βούλιο, ευρισκόμενο σε νόμιμη σύνθεση και αν, για οποιο- 
δήποτε λόγο, τα μέλη του περιορισθούν σε τέσσερα (4). 

2. Μέλη του πρώτου Διοικητικού Συμβουλίου ορίζονται 
οι ακόλουθοι: 

2.1. Βενετσάνος Θεόδωρος Π. ως Πρόεδρος. 

2.2. Λαμπράκη - Πλάκα Μαρίνα, Επίτιμος Πρόεδρος. 

2 3. Σκιαδάς ' Αλκής 

2.4. Στεργιάπουλος Κωνσταντίνος 

2.5. Ασημακοπούλου - Βενετσάνου Μαρία - Ελένη 

2.6. Καβαλλιέρου - Σιώνη Γαρυφαλλιά 

2.7. Ο εκάστοτε Πρόεδρος της Κοινότητας Κατακαλίου 
Κορινθίας. 

Από τα μέλη του Διοικητικού Συμβουλίου τα με στοιχεία 
2.1. και 2.5. είναι ισόβια και τα με στοιχεία 2.2., 2.3, 2.4., 
2.6 είναι πενταετούς θητείας. 

3. Μετά την με οποιοδήποτε τρόπο αποχώρηση τινός 
από τα ισόβια μέλη από το Διοικητικό Συμβούλιο, τη θέση 
αυτού καταλαμβάνουν οι κατιόντες του θεοδώρου Πανα¬ 
γιώτη Βενετσάνου, οι οποίοι εκλέγονται στο διηνεκές από 
το Διοικητικό Συμβούλιο και θα είναι πάντοτε ισόβια μέλη 
αυτού. Εν ελλείψει κατιόντων του ως άνω ισοβίου μέλους, 
τη θέση αυτών καταλαμβάνουν οι κατιόντες των πλησιε- 
στέρων εξ αίματος ή εκ πλαγίου συγγενών του. Με την 
ενηλικίωση των δύο (2) παιδιών του θεοδώρου Π. Βενε¬ 
τσάνου και της Μαρίας Ελένης Π. Ασημακοπούλου - Βενε¬ 
τσάνου αμφότερα γίνονται αυτομάτως ισόβια μέλη του 
Διοικητικού Συμβουλίου του Ιδρύματος, καταλαμβάνοντας 
τη θέση ισαρίθμων μελών κατόπιν κληρώσεως μεταξύ των 
μη ισοβίων. 

4. Εάν κωλύεται κάποιο μέλος, δύναται να αντιπροσω- 
πευθεί από άλλο μέλος του Διοικητικού Συμβουλίου με 
σχετική εξουσιοδότηση που γίνεται με επιστολή που 
απευθύνεται προς το Διοικητικό Συμβούλιο. Κάθε Σύμ¬ 
βουλος μπορεί να αντιπροσωπεύσει μόνο έναν κωλυό¬ 
μενο. Το Διοικητικό Συμβούλιο ευρίσκεται σε απαρτία 
εφόσον ευρίσκονται ή εκπροσωπούνται κατά τη συνε¬ 
δρίαση αυτού τουλάχιστον τέσσερα (4) μέλη. 

5. Σε περίπτωση παραίτησης, ανικανότητας, έκπτωσης, 
αντικατάστασης ή θανάτου ισοβίου μέλους του Διοικητι¬ 
κού Συμβουλίου, τα παραμένοντα ισόβια μέλη εκλέγουν 
τον διάδοχό του σαν ισόβιο μέλος. 

6. Αν δεν υφίστανται ισόβια μέλη, ο διάδοχος εκλέγεται 
απ’ όλα τα παραμένοντα μέλη του Διοικητικού Συμβου¬ 
λίου. Σε περίπτωση παραίτησης ή θανάτου των επί πεντα¬ 
ετή θητεία μελών του Διοικητικού Συμβουλίου, οι θέσεις 
τους θα πληροϋνται υπό των ισοβίων μελών. Εν πόση περι- 
πτώσει η εκλογή γίνεται μέσα σε δύο (2) μήνες από της 
κενώοεως της θέσης. Τα μέλη του Δ.Σ., των οποίων η θη¬ 
τεία έληξε, είναι επανεκλέξιμα. 

7. Τα μέλη του Διοικητικού Συμβουλίου παρέχουν τις 
υπηρεσίες των αμισθί, δικαιούμενα μόνο οδοιπορικών 
εξόδων και εξόδων διαμονής, νομίμως αποδεικνυομένων. 
Στα μέλη του Δ.Σ. του Ιδρύματος μπορεί να διατίθεται με¬ 
ταφορικό μέσο για την εξυπηρέτηση αναγκών του Ιδρύμα¬ 
τος, εφόσον υπάρχει τέτοια δυνατότητα. 

8. Το Διοικητικό Συμβούλιο εκλέγει από τα μέλη του ανά 
πενταετία Πρόεδρο, Αντιπρόεδρο, Γραμματέα και Τα¬ 
μία. 

9. Το Διοικητικό Συμβούλιο συνέρχεται τακτικά ανά τρί¬ 
μηνο, έκτακτα σε όσες φορές ήθελε συγκληθεί από τον 
Πρόεδρο, ή με αίτηση τριών τουλάχιστον από τα μέλη του. 

10. Οι αποφάσεις του Διοικητικού Συμβουλίου λαμβά- 
νονται με πλειοψηφία των παρισταμένων κατά τη συνε¬ 
δρίαση μελών. Σε περίπτωση ισοψηφίας υπερισχύει η 
άποψη υπέρ της οποίας τάσσεται ο Προεδρεύων. 

11. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στον 
παρόντα οργανισμό. 

12. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται άλες οι 


αποφάσεις που λαμβάνονται από αυτό, καθώς και η ν ώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικά Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος όμως σύμφωνα με τις διατάξεις της συ¬ 
στατικής πράξης, του παρόντος οργανισμού του ΑΝ 2039/ 
1939 και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου, καθώς και των λοιπών 
σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Κορίνθου) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του ΑΝ 2039/1939 και του από 
20.12.1939 Β. Δ/τος (ΦΕΚ 552/Α). 

Μαζί με τον απολογισμό, καταρτίζει και υποβάλλει και 
το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

δ) Αποφασίζει για την κατασκευή, εκμίσθωση ή μί¬ 
σθωση ή παραχώρηοη, αγορά ή πώληση ακινήτων, για την 
εξυπηρέτηση αναγκών του Ιδρύματος, για την πρόσληψη 
του αναγκαίου προσωπικού με την προϋπόθεση όμως ότι 
υπάρχει αντίστοιχη πίστωση στον εγγεκριμένο προϋπολο¬ 
γισμό του, ασκεί οε αυτό πειθαρχική εξουσία, καθορίζει 
την αρμοδιότητα και τις αποδοχές τούτου και ρυθμίζει την 
εν γένει υπηρεσιακή κατάσταση. ΔΓ αποφάσεων του Διοι¬ 
κητικού Συμβουλίου δύναται να ληφθούν περαιτέρω μέ¬ 
τρα ελέγχου της διαχείρισης και η εξασφάλιση τη καλής 
λειτουργίας και των καθ' έκαστον αντικειμένων, καλλιτε¬ 
χνικών έργων και συλλογών του Ιδρύματος. 

ε) Καθορίζει τις προϋποθέσεις για την απόκτηση π>ς 
ιδιότητας των «Φίλων του Ιδρύματος» καθώς και τα πλεο¬ 
νεκτήματα που αυτοί απολαμβάνουν, απονέμει τον τίτλο 
του «Επιτίμου Πρόεδρου», «Χορηγού», και «Ευεργέτη» του 
Ιδρύματος και καθορίζει τα πλεονεκτήματα που απολαμ¬ 
βάνει καθένας τους. 

3. Το Διοικητικά Συμβούλιο δύναται νσ μεταβιβάζει τις 
μη βασικές αρμοδιότητες αυτού, σε ένα ή περισσότεραα 
από τα μέλη αυτού η υπαλλήλους του Ιδρύματος, ή οε διο¬ 
ριζόμενες απ' αυτό πολιτιστικές, οικολογικές, επιστημονι¬ 
κές και τεχνικές επιτροπές από μέλη αυτού και άλλους ει¬ 
δικούς επιστημόνες, στις οποίες να αναθέτει την ειδική 
μέριμνα για ειδική πράξη, έργο, μελέτη, θέμα ή τομέα. Οι 
προτάσεις των επιτροπών αυτών είναι συμβουλευτικές για 
το Διοικητικό Συμβούλιο. 

4. Το Διοικητικό Συμβούλιο δύναται να προέλθει σε δια¬ 
φόρων μορφών συνεργασίες με ημεδαπά ή αλλοδαπά 
Ιδρύματα ή Οργανισμούς. 

Άρθρο 6. 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

ο) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο. 

β) Συγκαλεΐ το Διοικητικό Συμβούλιο τακτικά και έκτα¬ 
κτα κηρύσσει την έναρξη και λήξή των συνεδριάσεων και 
διευθύνει τις συζητήσεις. 

Οι προσκλήσεις για συνεδρίαση, στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, μαζί με τον Γραμματέα την ημερήσια διά¬ 
ταξη των θεμάτων που θα συζητηθούν, την οποία και υπο¬ 
γράφει, θέμα που δεν περιλαμβάνεται σ’ αυτήν δεν συζη- 
τείται, εκτός αν πρόκειται για επείγουσα υπόθεση και 
συμφωνήσει γι’ αυτό η πλειοψηφώ των παρόντων του 
Διοικητικού Συμβουλίου. 

δ) Εντέλλεται την πληρωμή οποιοσδήποτε δαπάνης που 
αναγράφεται στον εγκεκριμένο προϋπολογισμό. 

ε) Υπογράφει κάθε έγγραφο του Διοικητικού Συμβου¬ 
λίου. 

στ) Εκτελεί τις αποφάσεις τούτου. 

2. Τον Πρόεδρο, απόντα η κωλυόμενο, αναπληρώνει ο 
Αντιπρόεδρος. 

3. Το Διοικητικό Συμβούλιο διατηρεί το δικαίωμα να 
αναθέτει τη δικαστική ή εξώδικο εκπροσώπηση του Ιδρύ¬ 
ματος, είτε για ορισμένη περίπτωση ή συγκεκριμένο το¬ 
μέα, ως και οποιαδήποτε άλλη αρμοδιότητα του Προέδρου 
στον Αντιπρόεδρο ή σε άλλο σύμβουλο ή και σε τρίτο, μή 
μέλος του Διοικητικού Συμβουλίου. 

Αρθρο 7. 

Αρμοδιότητες Γ ραμματέα 

1. Ο Γραμίιατέας του ιδρύματος. 

α) Συνυπογράφει με τον Πρόεδρο κάθε έγγραφο. 

β) Επιμελείται της σύνταξης των πρακτικών του Διοικη¬ 
τικού Συμβουλίου και διεκπεραιώνει την όλη αλληλογρα¬ 
φία. 

γ) Φυλλάτει τα έγγραφα, τα βιβλία και τη σφραγίδα του 
ιδρύματος και ευθύνεται για την καταστροφή ή την απώ¬ 
λεια τούτων. 

2. Το Γραμματέα, απόντα ή κωλυόμενο, αναπληρώνει 
ένας από τους Συμβούλους που ορίζεται από το Διοικητικό 
Συμβούλιο. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Συνυπογράφει τα εντάλματα μετά του Προέδρου, ει- 
σπράτει κάθε έσοδο του Ιδρύματος, εκδίδοντας συγχρό¬ 
νως τις σχετικές αριθμημένες αποδείξεις, υπογεγραμένες 
απ' αυτόν. 

β) Ενεργεί κάθε πληρωμή, με βάση εντάλματα που 
έχουν εκδοθεί νόμιμα. 

γ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος, που αναφέρονται στο άρθρο 10 του 
παρόντος Οργανισμού. 

δ) Καταθέτει σε οποιαδήποτε απο τις οριζόμενες απο 
το Διοικητικό Συμβούλιο του Ιδρύματος αναγνωρισμένες 
τράπεζες, τα έσοδα του Ιδρύματος που εισπράτονται σύμ¬ 
φωνα με τα ανωτέρω, δυνάμενος να παρακρατεί από αυτά 


ανάλογο ποσό, καθοριζόμενο κάθε φορά οπο το Διοικη¬ 
τικό Συμβούλιο, για την αντιμετώπιση των εκτάκτων και 
επειγουσών αναγκών του Ιδρύματος. 

ε) Προβαίνει σε ανάληψη των καταθέσεων μετά από έγ¬ 
γραφη εντολή του Πρόεδρου ή του νόμιμου αναπληρωτή 
του. 

στ) Επιμελείται της καταρτίσεως των προϋπολογισμών, 
απολογισμών και ισολογισμών του Ιδρύματος, τους 
οποίους και υποβάλλει προς το Διοικητικό Συμβούλιο. 

2. Τον ταμία, απόντα ή κωλυομένο, αναπληρώνει άλλο 
μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείρηση 

1. Η Οικονομική διαχείριση του ιδρύματος ενεργείται με 
βάση τον προϋπολογισμό και απολογισμό εσόδων και εξό¬ 
δων, που καταρτίζεται κατ’ έτος και ψηφίζεται από το 
Διοικητικό Συμβούλιο και ελέγχεται από τον Υπουργό των 
Οικονομικών, κατά τα οριζόμενα υπό των όρθρων 101 και 
102 του Α.Ν. 2039/39 και του από 20.12.1939 Β. Δ/τος 
(ΦΕΚ 552 Α’ 1939) ή τις εκάατοτε εφαρμοστέες άλλες δι- 
τάξεις. 

2. Επιδοτήσεις, επιχορηγήσεις και πόσης φύσεως πα¬ 
ροχές ή χορηγίες από το Δημόοιο, την Ευρωπαϊκή Ένωση 
ή άλλες χώρες για τη δημιουργία του Μουσείου, του θεά¬ 
τρου, του Πάρκου και των εν γένει εγκαταστάσεων προς 
υλοποίηση η εξυπηρέτηση των σκοπών του Ιδρύματος 
διαχειρίζονται αποκλειστικά από το Ίδρυμα κατά την από¬ 
λυτη και ανεξέλεγκτη κρίση του Διοικητικού Συμβουλίου 
του και σύμφωνα με τοους όρους της επιδοτήοεως, επιχο¬ 
ρηγήσεων παροχής ή χορηγίας. 

3. Το οικονομικό έτος αρχίζει την 1 ην Ιανουρίου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση, το πρώτο οικονομικό έτος αρχίζει απο 
την ημερομηνία δημοσίευσης του εγκριτικού Προεδρικού 
Διατάγματος της σύστασης του Ιδρύματος και λήγει την 
31η Δεκεμβρίου του επομένου έτους. 

4. Πόροι του Ιδρύματος, μετά την αφαίρεση των κάθε 
φύσης εξόδων που διατίθενται για ικανοποίηση των σκο¬ 
πών, σύμφωνα με το άρθρο 2 του παρόντος και σύμφωνα 
με την κρίση του Διοικητικού Συμβουλίου δύνανται να 
επενδύονται σε τίτλους, ακίνητα και σε κάθε εν γένει πε¬ 
ριουσιακά στοιχείο, του οποίου οι πρόσοδοι, κατά την 
κρίση του Διοικητικού Συμβουλίου, θα εξυπηρετούν προ¬ 
σφορότερα και πληρέστερα του σκοπούς του ιδρύματος 
και την αύξηση των πόρων αυτού. 

5. τα μετρητό καθώς και τα χρεώγραφα και οι τίτλοι του 
Ιδρύματος κατατίθενται υποχρεωτικό σε αναγνωρισμένη 
τράπεζα του εσωτερικού ή του εξωτερικού. 

6. Δωρεές προς το Ίδρυμα από την αλλοδαπή, εφόσον 
επιτρέπεται από τον δωρητή, δύνανται, κατ’ ελευθέρα 
κρίση του Διοικητικού Συμβουλίου, να επενδύονται στην 
αλλοδαπή ή να κατατίθενται εντόκως σε αναγνωρισμένες 
τράπεζες του εξωτερικού, σε συνάλλαγμα. 

7. Για την ε πωφελέστερη απόδοση των πόρων του Ιδρύ¬ 
ματος δύνανται να ανατεθεί η διαχείρισή τους, με εντολή 
του Διοικητικούη Συμβουλίου και σε οπιαδήποτε ελληνική 
η ξένη τράπεζα του εσωτερικού ή του εξωτερικού. Υπεύ¬ 
θυνο για την καλή διαχείριση θα είναι πάντοτε το Διοικη¬ 
τικό Συμβούλιο. 

Β. Ο εσωτερικός έλεγχος της διαχείρισης του Ιδρύμα¬ 
τος είναι δυνατό με απόφαση του Διοικητικού Συμβουλίου 

να ανατίθεται στο Σώμα Ορκωτών Ελεγκτών ή σε ελε¬ 
γκτική Εταιρεία διεθνώς αναγνωρισμένη η οποία λειτουρ¬ 
γεί νομίμως στην Ελλάδα. 

Αρθρο 10. 

Βιβλία και στοιχεία 

1. Από το Ίδρυμα τηρούνται υποχρεωτικό τα κάτωθι βι¬ 
βλία και στοιχεία; 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο λογιστικής παρακολούθησης, στο οποίο κατα¬ 
χωρίζονται ανελλιπώς κατά χρονολογική σειρά και με την 
δέουσα λογιστική τάξη, τα έσοδα που γίνονται κατά την 
διάρκεια της χρήσης. 

γ) Βιβλίο απογραφών, στο οποίο καταχωρείται, στο τέ¬ 
λος κάθε ημερολογιακού έτους, ο ισολογισμός του ιδρύ¬ 
ματος. 

δ) Στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο δύναται να αποφασίζει την τήρηση και 
άλλων στοιχείων, τα οποία ήθελε κρίνει απαραίτητα για 
την παρακολούθηση της διαχείρισης της περιουσίας του 
Ιδρύματος και της εκτέλεσης των σκοπών του. 

Άρθρο 11. 

Αγορές και πωλήοεις έργων τέχνης 

1. Για τον πλουτισμό της συλλογής του Ιδρύματος επι¬ 
τρέπεται η αγορά έργων τέχνης από το εσωτερικό και εξω¬ 
τερικό, χωρίς κανένα περιορισμό ως προς το ύψος της δα¬ 
πάνης ή τήρησης οποιοσδήποτε διατύπωσης, πέραν των 
οριζομένων κατωτέρω, με την προϋπόθεση ότι θα υπάρχει 
εγκεκριμένη πίστωση στον προϋπολογισμό. 

2. Για την ανανέωση της συλλογής του Μουσείου επι¬ 
τρέπεται η πώληση περιορισμένου αριθμού έργων Τέχνης 
αυτού με τις ακόλουθες προϋποθέσεις. 

2.1 Τα προς πώληση έργα Τέχνης θα προτείνονται από 
την Επιτροπή που προβλέπεται από το άρθρο 5 παράγρα¬ 
φος 2 του Οργανισμού του Ιδρύματος κατόπιν αιτήσεως 
του Διοικητικού Συμβουλίου. 

2.2. Το Διοικητικό Συμβούλιο του Ιδρύματος θα αποφα¬ 
σίζει, κατά πλειοψηφία, επί των προτάσεων της Επιτρο¬ 
πής. Μετά το θάνατο του ιδρυτή απαιτείται η ούμφωνη 
γνώμη όλων των μελών του Δ.Σ. του Ιδρύματος προκειμέ- 
νου να πουληθεί έργο Τέχνης. 

2.3 Η πώληση έργων Τέχνης θα γίνεται με πλειοδοτικά 
διαγωνιομό. 

2.4. Όλα τα χρήματα τα οποία θα εισπράτονται από την 
πώληση έργων Τέχνης θα διατίθενται αποκλειστικά για 
την αγορά νέων έργων Τέχνης προς εμπλουτισμό της συλ¬ 
λογής του Μουσείου. 

3. Η αγορά έργων γίνεται με απόφαση του Διοικητικού 
Συμβουλίου, εγγράφως διατυπωμένη. 

4. Το Διοικητικό Συμβούλιο δύναται να ορίζει ειδικούς 
ημεδαπούς ή αλλοδαπούς επιστήμονες πραγματογνώμο- 
νες, για την εξέταση της γνησιότητας ή την αποτίμηση 
προοφερομένων έργων ή και για τα δύο. 

Μέλος του Ιδρύματος είναι δυνατό να ορίζεται πραγμα- 
τογνώνμων. Η αμοιβή των εν λόγω πραγματογνωμόνων, 
που τυχόν θ' απαιτηθεί γι' αυτά, καθορίζεται επίσης από 
το Διοικητικό Συμβούλιο. 


Άρθρο 12. 

Ειδικές Διατάξεις 

1. Επιτρέπεται, μετά απά απόφαση του Δοικητικού Συμ¬ 
βουλίου, κατ' εξαίρεση, ο δανεισμός έργων τέχνης σε 
Μουσεία του εσωτερικού και του εξωτερικού και η εξα¬ 
γωγή στο εξωτερικό προς συμμετοχή οε εκθέσεις που ορ¬ 
γανώνονται, με απόφαση του Διοικητικού Συμβουλίου. 

2. Το Μουσείο, το θέατρο και το Πάρκο του Ιδρύματος 
θα παραμένουν ανοικτά για το κοινό για τις ημέρες και 
ώρες που θα ορίζονται με απάφαση του Διοικητικού Συμ¬ 
βουλίου. 

Άρθρο 13. 

Τροποποίηση Οργανισμού 

Ο παρών Οργανισμός δύναται να τροποποποιηθεί ή συ¬ 
μπληρωθεί με Προεδρικά Διάταγμα, κατά τις διατάξεις των 
άρθρο» 110 του Αστικού Κώδικα, και 98 του Α Ν. 
2039/39 μετά από πρόταση του Διοικητικού Συμβουλίου 
του Ιδρύματος. 

Άρθρο 14. 

Διάλυση του ιδρύματος 

Α 

1. Το Ιδρυμα διαλύεται για τους λόγους που αναγράφο¬ 
νται στο άρθρο 118 του Αστικού Κώδικα και κατά τη νό¬ 
μιμη διαδικασία. 

2. Σε περίπτωση διαλύσεως του Ιδρύματος ολόκληρη η 
περιουσία αυτού περιέρχεται στο Ελληνικό Δημόσιο, για 
την εκπλήρωση των ιδίων ή παρεμφερών σκοπών που ορί¬ 
ζει ο παρών οργανισμός. Σε καμμιά περίπτωση η περιου¬ 
σία του Ιδρύματος (κινητή, ακίνητη, τα έργα Τέχνης, με¬ 
τρητά και οτιδήποτε ανήκει στο Ίδρυμα) δεν μπορεί να εκ¬ 
ποιηθεί ούτε να εξυπηρετήσει άλλους σκοπούς. 

Στου Υπουργούς Πολιτισμού, Περιβάλλοντος, Χωροτα¬ 
ξίας και Δημοσίων Έργων και στους Υφυπουργούς Οικο¬ 
νομικών και Γεωργίας αναθέτουμε τη δημοσίευση του πα¬ 
ρόντος Διατάγματος. 

Αθήνα, 4 Απριλίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟ) 

ΠΟΛΙΤΙΣΜΟΥ ΠΕΡβ/ΝΤΟΣ ΧΟΡ/Ξ1ΑΙ & ΔΗΜ. ΕΡΓΩΝ 

ΜΙΚΡΟΥΤΣΙΚΟΣ ΚΟΝ. ΛΑΛΗΤΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΏΝ ΓΕΩΡΓΙΑΣ ^ 

Δ. ΓΈΩΡΓΑΚΟΠΟΥΛΟΣ Β. ΒΑΣΙΛΑΚΑΚΗΣ 

- +- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριβ. Φ.225/3/541 12) 

Αύξηση εφάπαξ βοηθήματος του Ταμείου ΠρονοΙας Δικη¬ 
γόρων Αγρίνιου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 (ΑΊ Θ5). 

2. Τις διατάξεις των άρθρων 23 παρ. 1 στοιχ, στ, 24 παρ. 

1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α* 137). 

3. Τις διατάξεις του άρθρου 27 του Ν. 2081 (Α' 154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου ΠρονοΙας 
Δικηγόρων Αγρίνιου για την οποία έχει εγγραφεί πίστωση 
ύφους δρχ. 1.500.000 με ΚΑΕ 0631. 

5. Τις διατάξεις του άρθρου 7 τουΝ. 1275/82 (Α’ 100). 

6. την 2067/12.1.1995 απόφαση της Επιτροπής Τιμών 
και Εισοδημάτων. 

7. Την από 28.3.1995 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

8. Την γνώμη του Δ.Σ. του Ταμείου Προνοίας Δικηγόρων 
Αγρινίου που διατυπώθηκε κατά την 1/30.1.1995 συνε¬ 
δρίασή του. 

9. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας Πρόνοιας και Κοινωνι¬ 
κών Ασφαλίσεων, αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Αγρίνιου και την Υ.Α. 225/ 
2/837/17.5.1994 (Β' 390) εφάπαξ βοήθημα, αυξάνεται 
από 1.1.1995 κατά ποσοστό 20%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1995 

0 ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-Φ- 

Αριθ. 3422.12/01/95 (3) 

Έγκριση Πράξεως ΔΣ/ΟΛΠ αριθμ. 106/27.2.1995. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ΑΝ. 1559/1950, που κυρώθηκε με το Ν. 1630/ 
51, όπως αυτές ισχύουν σήμερα. 

β) Του άρθρου 15 του ΑΝ. 1569/1950 (παράγρ. 4 εδάφ. 
γ και στ) όπως αντικαταστάθηκε με το άρθρο 6 του Ν. 
1220/81. 

γ) Του Κανονισμού και Τιμολογίων Δικαιωμάτων επί 
πλοίων πλωτών ναυπηγημάτων εις την Λιμενική περιοχή 
του ΟΛΠ. 

2. Την πράξη του Διοικητικού Συμβουλίου του Οργανι¬ 
σμού Λιμένα Πειραιά αριθ. 106/27.2.95. 

3. Το έγγραφο ΟΛΠ αριθ. 6168/1492/2.3.1995. 

4. Οτι από τις διατάξεις αυτής της απόφασης δεν προ- 
καλεΐται δαπάνη εις βάρος του Κρατικού Προϋπολογισμού 
και του Προϋπολογισμού του ΝΠΔΔ/ΟΛΠ, αποφασί¬ 
ζουμε: 

1. Εγκρίνουμε την αριθ. 106/27.2.1995 πράξη του ΔΣ/ 
ΟΛΠ με την οποία τροποποιείται η παράγραφος 1 του άρ¬ 
θρου 12 «του Κανονισμού και Τιμολογίων Δικαιωμάτων επί 
πλοίων/πλωτών γαυπηγημάτων εις την Λιμενική περιοχής 
του ΟΛΠ», ως εξής: 

α. Η σύνθεση της Επιτροπής ανακαθορίζεται σε οκτα¬ 
μελή με τη συμμετοχή ενός εκπροσώπου του Πανελλη¬ 
νίου Συνδέσμου Ναυτικών Πρακτόρων και ενός εκπροσώ¬ 
που της Διεθνούς Ναυτικής Ένωσης. 

β. Ο αριθμός των απαιτουμένων μελών, πλήν του Προέ¬ 
δρου για απαρτία, ανακαθορίζεται σε τρία (3). 

2. Η απόφαση αυτή να δημοσιευθεί στην Εφημερίδα της 


Κυβερνήσεως η δε ισχύς τής να αρχίσει την 10η ημέρα 
από την επομένη της δημοσίευσεώς της. 

Πειραιάς, 4 Απριλίου 1995 
ο ΥΠΟΥΡΓΟΙ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 3422.9/01/95 (4) 

Τροποποίηση και έγκριση της αριθ. 88/13.2.1995 πράξης 
ΔΣ/ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του ΑΝ. 1559/1950, που κυρώθηκε με το Ν. 1630/ 
51, όπως αυτές ισχύουν σήμερα. 

β. Το άρθρο 6 του Ν. 1220/81 (ΦΕΚ 296Α/ 
7.10.1981). 

2. Την πράξη αριθμ. 88/13.2.95 του ΔΣ/ΟΛΠ. 

3. Τοαριθμ. 8686/501/10.3.1995 έγγραφο του ΟΛΠ. 

4. Από τις διατάξεις αυτής της απόφασης δεν προκαλεί- 
ται δαπάνη σε βάρος του Προϋπολογισμού του ΟΛΠ, απο¬ 
φασίζουμε: 

Τροποποιούμε και εκγρίνουμε την πράξη ίου Διοικητι¬ 
κού Συμβουλίου του Οργανισμού Λιμένα Πειραιά αριθμ. 
88/13.2.95 με την οποία αποφασίζεται: 

1. Η με απ' ευθείας συμφωνία παραχώρηση του δικαιώ¬ 
ματος χρήσης ενός (1) τρακτέρ, τύπου ΖΕΤΟΒ (Νο 64 ΚΑ 
1366) στον Δήμο Αμαλιάδος, καθώς και των παρακάτω 
μηχανημάτων στους έναντι αναφερόμενους φορείς για τις 
ανάγκες των λιμενίσκων, λιμενικών καταφυγίων και συνα¬ 
φών εγκαταατάαεών τους: 

α) Ένα (1) περονοψόρο, τύπου ΚΟΜΑΤβυ Ρϋ-20 {Νο 
367 ΚΑ 2093), ανυψωτικής ικανότητας 2 τόννων, ένα {1) 
τρακτέρ, τύπου ΖΕΤΟΗ (Νο 61 ΚΑ 1363), ένα (1) βα¬ 
ρούλκο (ΚΑ 3108) και ένα (1) αυτ/το γερανό, τύπου Β3Η 
(Νο 73ΚΑ 1103), ανυψωτικής ικανότητας 6 τόννων στην 
κοινότητα Παλαιοχώρας Χανιών. 

β) Ένα (1) περονοφάρο, τύπου ΚΟΜΑΤ31Ι Ρϋ 20 (Νο 
372 ΚΑ 2098), ανυψωτικής ικανότητας 2 τόννων, στην 
κοινότητα Ασφένδου Σφακίων. 

γ) Ένα (1) περονοφάρο, τύπου ΚΟΜΑΤ81Ι ΡΡ-20 (Νο 
380 ΚΑ 2108), ανυψωτικής ικανότητας 2 τόννων, στην 
κοινότητα Γαύδου Χανιών, 

γ) Ένα (1) περονοφάρο, τύπου ΒΑΙΧΑΝΟΑΒ (Νο 321 
ΚΑ 2047), ανυψωτικής ικανότητας 2 τόννων, οτην κοινό¬ 
τητα Πλατανιάς Κυδωνίας. 

ε) Ένα (1) τρακτέρ, τύπου ΖΕΤΟΒ (Νο 63 ΚΑ 1365) και 
ένα (1) βαρούλκο ΚΑ 3115 στην κοινότητα Κεφαλά Χα¬ 
νιών. 

στ) Ένα (1) ηλεκτροπαραγωγό ζεύγος (ΝΜΕ 12714) 
στην Ορθόδοξη Ακαδημία Κρήτης. 

2. Η παραχώρηση θα γίνει με τις διατάξεις του Π.Δ. 
715/79 και τους παρακάτω όρους: 

2.1. Το μίσθωμα το οποίο θα είναι συμολικά ορίζεται σε 
2.000 δρχ. το χρόνο για κάθε μημάνημα, 500 δρχ. για το 
βαρούλκο και 1.000 δρχ. για το ηλεκτροπαραγωγό ζεύγος. 

Η παραχώρηση με συμβολικό μίσθωμα γίνεται, λόγω της 
χαμηλής αξίας του, της μη χρησιμοποίησής τους από τον 
ΟΛΠ και του κοινωνικού σκοπού της ενέργειας. 

2.2. Η διάρκεια παραχώρησης ορίζεται σε πέντε (5) χρό¬ 
νια. 

2.3. Το μίσθωμα θα καταβάλλεται εφ' άπαξ, μέσα στον 
πρώτο μήνα κάθε χρόνου. 

2.4. Τα εξαρτήματα ή ανταλλακτικά που τυχόν θα χρεια¬ 
στούν για να συντηρηθούν τα μηχανήματα και γενικά τα 
έξοδα λειτουργίας, επισκευής και συντήρησής τους κατά 
τη διάρκεια της παραχώρησης θα βαρύνουν εξ’ ολοκλήρου 
τους φορείς στους οποίους παραχωρούνται και το Δήμο 
Αμαλιάδος. 

2.5. Η ευθύνη και τα έξοδα για την μεταφορά των μηχα¬ 
νημάτων να αναληφθοϋν από τους φορείς στους οποίους 
παραχωρούνται και το Δήμο Αμαλιάδος. 

2.6. Πριν από τη διάθεση των μηχανημάτων, πρέπει να 
ρυθμιστεί το θέμα της ασφάλισής τους, με μέριμνα και δα¬ 
πάνες των μισθωτών καθώς και όλους του κινδύνους που 
προβλέπει η σχετική νομοθεσία. 

2.7. Μετά το πέρας των συμβάσεων και εφ’ όσον δεν 
ανανεωθούν τα μηχανήματα θα παραδοθούν στο ΟΛΠ με 
μέριμνα και δαπάνες των μισθωτών σε ικανοποιητικό 
βαθμό λειτουργίας. 

3. Τη σύναξη πρωτοκόλλου παραλαβής-παράδοσηςτων 
μισθίων από Επιτροπή αποτελούμενη από υπαλλήλους 
του ΟΛΠ, που θα ορισθεί με διαταγή του Προϊσταμένου 
Υπηρεσιών του ΟΛΠ και από εξουσιοδοτημένους εκπρο¬ 
σώπους κάθε φορά που θα παραλάβει τα μηχανήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Απριλίου 1995 
ο υπουργός: 

ΓΕΩΡΓΙΟΣ ΚΑΤΣΙΦΑΡΑΣ 
-*- 

Αριθ. ΕΣ 12222 (5) 

Τροποποίηση της ΕΣ 29613/26.10.92 απόφασης Νομαρ¬ 
χίας Ιωαννίνων «περί συστάσεως Αναπτυξιακού Συνδέ¬ 
σμου ΤΑ ΜΑΣΤΟΡΟΧΩΡΙΑ ΚΟΝΙΤΣΑΣ. 

Ο ΠΕΡ/ΚΟΣ Δ/ΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 190 και 196 του Δ.Κ.Κ. 
(Π.Δ. 323/89). 

2. Την ΕΣ 29613/26.10.92 απόφαση της Νομαρχίας Ιω¬ 
αννίνων με την οποία συστάθηκε αναπτυξιακός σύνδε¬ 
σμος με την επωνυμία «Αναπτυξιακός Σύνδεσμος Τα ΜΑ- 
ΣΤΟΡΟΧΩΡΙΑ ΚΟΝΙΤΣΑΣ» στο Ν. Ιωαννίνων. 

3. Τις αριθμ. 30/94 και 31/95 αποφάσεις των κοινοτι¬ 
κών Συμβουλίων Καστανέας και Χιονιάδων, αντίστοιχα, 
περί εντάξεως των Κοινοτήτων στον ανωτέρω Αναπτυ¬ 
ξιακά Σύνδεσμο. 

4. Τις αριθμ. 6 και 6Α/95 αποφάσεις του Διοικητικού 
Συμβουλίου του Αναπτυξιακού Συνδέσμου Τα ΜΑΣΤΟΡΟ- 
ΧΩΡΙΑ ΚΟΝΙΤΣΑΣ Ν. ΙΩΑΝΝΙΝΩΝ, αποφασίζουμε: 

Τροποποιούμε την ΕΣ 29613/26.10.92 απόφασης Νο¬ 
μαρχίας Ιωαννίνων και εντάσσουμε τις Κοινότητες Καστα¬ 
νέας και Χιονιάδων του Νομού Ιωαννίνων στον αναπτυ¬ 
ξιακό σύνδεσμο με την επωνυμία «Αναπτυξιακός Σύνδε¬ 
σμος Τα ΜΑΣΤΟΡΟΧΩΡΙΑ ΚΟΝΙΤΣΑΣ». 

Κατά τα λοιπά ισχύει η ανωτέρω τροποποιηθείσα από¬ 
φαση. 

Κάλυψη δαπάνης: (άρθρο 27 Ν. 2081/91) Με την ανω¬ 
τέρω κανονιστική πράξη οι Κοινότητες Καστανέας και Χιο¬ 
νιάδων θα έχουν ετήσια οικονομική επιβάρυνση Ιση με το 
5% των επιχορηγούμενων αυτοτελών πόρων και η οποία 
με την παρούσα δεν μπορεί να προσδιορισθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως, 

Ιωάννινα, 31 Μαρτίου 1995 

Ο Περ/κός Διευθυντής 
ΑΘΑΝ. ΠΑΤΣΟΥΡΑΣ 

-♦- 

Αριθ. 4790 (6) 

Διενέργεια εκουσίου αναδασμού περιοχής αγρ/τος Αγιο- 
πηγής Καρδίτσης. 

Ο ΠΕΡ/ΚΟΣ Δ/ΝΤΗΣ Ν. ΚΑΡΔΙΤΣΑΣ 
Έχοντας υπόψη: 

1) Τις διατάξεις του Νόμου 673/77 «περί αναδασμού 
της γης και μεγεθύνσεως των γεωργικών εκμ/σεων και 
άλλων τινών διατάξεων». 

2) Την 4354/24.3.1994 απόφασή μας «περί κηρΰξεως 
της περιοχής του αγρ/τος Αγιοπηγής υπό εκούσιο αναδα¬ 
σμό». 

3) Εισήγηση της Δ/νσεως Γεωργίας της Νομαρχίας 
Καρδίτσας, αποφασίζουμε: 

Εγκρίνουμε να γίνει εκούσιος αναδασμός στην περιοχή 
του αγρ/τος Αγιοπηγής Καρδίτσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 28 Μαρτίου 1995 

Ο Περ/κός Διευθυντής 
ΧΡ. ΘΕΟΔΩΡΟΥ 

-♦- 

Αριθ. ΕΣ/6753 ' (7) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου και Νη¬ 
πιαγωγείου» Κοινότητας Σησαμιάς Ν. Σερρών. 

Ο ΠΕΡ/ΚΟΣ Δ/ΝΤΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις: 

α) του άρθρου 187 του Δ.Κ.Κ. (Π.Δ. 323/89) 
β) του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) του άρθρου 11 του Ν. 2130/1993. 
δ) των άρθρων 4 και 6 του Ν. 2240/1994. 
ε) του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

2. Την αριθ. 572/15.2.1995 απόφασή μας «Παροχή 
εξουσίας υπογραφής με Εντολή Περιφερειακού Διευθυ¬ 
ντή στους Προϊσταμένους της Δ/νσης Εσωτερικών και των 
τμημάτων αυτής». 

3. Την αριθ. ΕΣ/10811/8.5.1991 απάφασή μας (ΦΕΚ 
367/31.5.1991 τ.Β ) με την οποία συστάθηκε την Κοινό¬ 
τητα Σησαμιΰς ίδιο νομικό πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου» Σησαμιάς. 

4. Την αριθ. 12/1995 απόφαση του Κ.Σ . Σησαμιάς με 
την οποία τροποποιείται η αριθ. 25/191 όμοια, αυτού με 
σκοπό να προσαρμοσθεί η συστατική πράξη του παρα¬ 
πάνω νομικού προσώπου στις διατάξεις της παρ. 1 του άρ¬ 
θρου 11 του Ν. 2130/1993, αποφασίζουμε: 

α. Αντικαθιστούμε στην αριθ. ΕΣ/10811/8.5.1991 από¬ 
φασή μας την παράγραφο 3 ως εξής: 

3. Το νομικό πρόοωπο διοικείται από: 

διοικητικό συμβούλιο που αποτελείται από πέντε (5) 

μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή όλλο μέλος του Διοικητικού Συμ¬ 
βουλίου, αιρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Ένας κοινοτικός σύμβουλος, 
β) Ο Δ/ντής του Δημοτικού Σχολείου, 
γ) Ο Δ/ντής του Νηπιαγωγείου, 
δ) Ένας εκπρόσωπος του συλλόγου γονέων και κηδε¬ 
μόνων Δημοτικού Σχολείου και Νηπιαγωγείου και σε περί¬ 
πτωση που δεν υφίσταται σύλλογος ένας γονέας μαθητου, 
β. Από τις διατάξεις αυτής της απόφασης δεν προκαλεί- 


ται δαπάνη σε βάρος του προϋπολογισμού της Κοινότητας 
Σησαμιάς. 

Κατά τα λοιπά ισχύει η αριθ. ΕΣ/10811/1991 απόφασή 

μας- 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Σέρρες, 28 Μαρτίου 1995 

Με εντολή Περ/κού Δ/τή 
Η Διευθύντρια 
ΝΙΚΗ ΑΝΤΩΝ1ΑΔΟΥ 


* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




